A-magasinet fortalte om Kohts kreftsykdom i februar. Og skrev: «Legene har oppdaget flere ondartede svulster på ulike steder i Christines kropp. De er resultat av en sjelden form for føflekkreft.
Krefttypen kan ikke behandles med cellegift eller stråling, men med såkalt immunterapi. Dette er en ganske ny, og i noen tilfeller svært effektiv behandlingsform. Den aktiverer og styrker kroppens immunceller, og lar kroppen ta knekken på kreften selv.
Men det er et par haker: For det første er den svært belastende fysisk. Og for det andre: Det er ikke alltid den virker.